Kor oldu
Gözün baxa-baxa, qızın kor oldu,
Dərdin nə böyükdü, ay anam mənim!
Yazda-yayda dağlarını qar aldı,
Dərdin nə böyükdü, ay anam mənim!

Bir yar sevdim, yarımadım yarımdan,
Ellər zara gəldi, ahı-zarımdan.
Mən dönə bilmədim, düz ilqarımdan,
Dərdin nə böyükdü, ay anam mənim!

Bəsti, yandım, alov qalxdı başımdan,
Çay selləndi, gözlərimin yaşından.
Ayrı düşdü, torpağından, daşından,
Dərdin nə böyükdü, ay anam mənim!
Qoşmalar